Gupta-uitnodiging opgeblaas - Maroela Media
Polisiebeamptes van Noordwes het ŉ uitnodiging van die Gupta-gesin na die veelbesproke spogtroue opgeblaas, omdat hulle gedink het dit was ŉ bom.
Die uitnodiging was gerig aan lt.genl. Merriam Mbombo, die provinsiale kommissaris, het The Star Woensdag berig.
Brig. Thulani Ngubane, ŉ polisiewoordvoerder, het aan die koerant gesê die pakkie het verdag gelyk. “Mbombo het nie die uitnodiging verwag nie. Dit het gelyk of die pakkie drade bevat het, en ons het normale veiligheidsprotokol gevolg,” het Ngubane gesê.
Die pakkie het glo ses versierde silinders bevat wat ondermeer met ingevoerde sjokolade en gedroogde vrugte gevul was.
Twee polisiehonde is ingebring om aan die pakkie te ruik, waarna een van die honde iets verdags bespeur het. “Ons het daarna die polisie se bomeenheid ontbied, waarna die pakkie van kant gemaak is,” het Ngubane bygevoeg.
Sou hul dan die pakkie opgeblaas het,hoe kan daar dan nou bekryf word wat in die pakkie was,,storie klink nie reg nie,,,,!
Verbaas my glad nie Die hele Gupta storie klink maar opgeblaas.